21st Century Breakdown

21st Century Breakdown () ir amerikāņu pankroka grupas Green Day astotais studijas albums. Šī ir grupas otrā rokopera, pirmā bija American Idiot. Tāpat šis ir pirmais grupas albums, kura producents ir Bačs Vigs. Green Day uzsāka darbu pie albuma 2006. gada janvārī, kad grupas līderis Billijs Džo Ārmstrongs līdz 2007. gada oktobrim sarakstīja 45 dziesmas, taču grupa nesāka darbu studijā ar Vigu līdz pat 2008. gada janvārim. Albuma dziesmu sacerēšānas un ierakstīšanas process ilga 4 gadus četrās Kalifornijas studijās, darbs pie albuma tika pabeigts 2009. gada aprīlī.

21st Century Breakdown tika laists klajā  sadarbībā ar ierakstu kompāniju Reprise Records. Albums ir saņēmis lielākoties pozitīvas kritiķu atsauksmes. Kritiķi uzskatīja, ka albuma kompozīcijas un B. Dž. Ārmstronga sacerētie vārdi ir veiksmīgi. Skeptiskākie kritiķi bija negatīvi noskaņoti pret albuma koncepciju, aprakstot to kā nenoteiktu un bezmērķīgu.

Šis albums sasniedza visaugstākās vietas daudzu valstu topos visā grupas vēsturē, tai skaitā Billboard 200, Eiropas albumu Top 100 un Apvienotās Karalistes albumu topā. Tāpat grupa par albumu saņēma 2009. gada Grammy balvu kategorijā "labākais roka albums". Līdz 2010. gada decembrim albums ASV ticis pārdots 1 005 000 kopijās,  visā pasaulē tas ir ticis pārdots vairāk nekā 3,5 miljonos kopiju.

 Albuma ierakstīšanas process 
Green Day dalībnieki sāka darbu pie jauna albuma izdošanas 2006. gada janvārī pēc grupas septītajam albumam American Idiot veltītās koncerttūres beigšanās 2005. gadā.  Grupas līderis Billijs Džo Ārmstrongs 2006. gada sākumā noteica, ka viņi sāks darbu mierīgi, jo tikai tādā veidā ir iespējams saņemt iedvesmu jaunam ierakstam.  Grupa neizpauda nekādu informāciju par albuma dziesmu sacerēšanu un ierakstīšanu līdz pat 2007. gada oktobrim, kad B. Dž. Ārmstrongs intervijā Rolling Stone izteicās, ka grupa ir sacerējusi apmēram 45 dziesmas.   Grupas dalībnieki savā mēģinājumu studijā Oklendā, Kalifornijas štatā, strādāja pie albuma pamatkoncepcijas. Tāpat viņiem bija maz ideju par albuma muzikālo tēmu un stilu, taču solists uzsvēra, ka viņš vēloties iedziļināties sevī un saprast, kas viņš ir un ko viņš jūt šajā mirklī. Tāpat viņš atzina, ka vairākās dziesmas ir sacerētas uz klavierēm, nevis ģitāras.

Green Day darbu pie albuma ierakstīšanas sāka 2008. gada janvārī, vēlāk viņi apstiprināja, ka sadarbojas ar producentu Baču Vigu.  Kopā ar B. Vigu albums tika ierakstīts visa 2008. un 2009. gada sākuma laikā četrās studijās: Ocean Way Recording (Holivuda, Kalifornija), Studio 880 (Oklenda, Kalifornija), Jel Studios (Ņūportbīča, Kalifornija) un Costa Mesa Studios (Kostamesa, Kalifornija).(2009) Album notes for 21st Century Breakdown by Green Day [CD]. Reprise Records (518576-2). Labākai iedvesmai atrašanās Oklendā laikā viņi nopirka lētu fonogrāfu no Amoeba Music un klausījās vinila plašu ierakstus, tai skaitā grupu The Beat un The Plimsouls albumus.  Ārmstrongs atzina, ka ir ietekmējies no The Kinks dalībnieka Reja Devisa, The Pretty Things albuma S.F. Sorrow, The Doors albumiem The Doors un Strange Days, kā arī Meta Lofa albuma Bat Out of Hell. Bundzinieks Tre Cool pieminēja, ka Ārmstrongs ir ietekmējies arī no Edija Kohrana un The Creation.

Ārmstrongs rakstot dziesmas savā mājas studijā strādāja arī pie The Who grupas mini-operas A Quick One While He's Away kaverversijas. Albuma rakstīšanas starplaikā Green Day ierakstīja dziesmas kaverversiju.  Vigs atzīmēja, ka neapmierinātība dažreiz aizkavēja darbu pie albuma ierakstīšanas. Ārmstrongs neatklāja dziesmu vārdus pārējiem grupas dalībniekiem un apzināti jauca savu demo ierakstu, lai viņa balss būtu zemāka un tādējādi pārējiem dalībniekiem nesaprotamāka. Tas turpinājās līdz 2008. gada beigām, kad viņš izlēma skaļi norunāt visu dziesmu vārdus pārējiem grupas dalībniekiem un albuma producentam. Grupas dalībnieki pabeidza darbu pie albuma ierakstīšanas 2009. gada aprīļa sākumā un apgalvoja, ka tā izdošana novestu pie "pēcdzemdību stresa". 

 Albuma tematika un kompozīcija 
21st Century Breakdown turpina American Idiot albumā iesākto rokoperu stilu. Albums ir sadalīts trijos cēlienos: Heroes and Cons, Charlatans and Saints un Horseshoes and Handgrenades, tā tiek ierakstīta Detroitā, Mičiganas štatā. Albuma galvenie tēli ir gados jauns pāris Kristians un Glorija, kuri dzīvo mūsdienu ASV, viņiem ir jāsadzīvo ar bijušā ASV prezidenta Džordža V. Buša pieņemto lēmumu sekām.  Bundzinieks Maiks Dērnts salīdzināja attiecības šajā albuma ar Brūsa Springstīna albumā Born to Run esošajām, atzīmējot, ka tematika nav ļoti līdzīga, bet tomēr tuva.  Daudzas albuma dziesmas ir no Ārmstronga personīgās dzīves, par to liecina arī tas, ka viņš dzied pirmajā personā par jūtu uzplūdiem un atriebību dziesmās Before the Lobotomy, Christian's Inferno un Peacemaker. Žurnāls Rolling Stone atzīmēja, ka šis ir visemocionālākais un vispersoniskākais ieraksts, ko Ārmstrongs ir sacerējis.

Albuma pirmās dziesmas ievadvārdi "Dzimis Niksonā, es uzaugu ellē" (Born into Nixon, I was raised in hell) atsaucas uz Ārmstronga dzimšanas gadu (1972) un teksts "Mēs esam 2013. gada izlaiduma klase" atsaucas uz to, ka Ārmstronga vecākais dēls Džozefs beigs vidusskolu 2013. gadā. M. Dērnts ir izteicis minējumu, ka dziesma Last of the American Girls ir par Ārmstronga sievu Adriennu, par kuru pats Ārmstrongs ir atzinis, ka viņa ir nelokāma savā ticībā un neatkāpjas no tās. Ārmstrongs izceļ savu neizdevušos bērnību — viņš uzauga kopā ar 5 brāļiem un māsām un pēc tēva nāves viņu māte iztikas nopelnīšanai strādāja oficiantes darbu naktsmaiņās — tie bija iemesli albumā izrādītajā neapmierinātībai. Dziesma East Jesus Nowhere pārmet fundamentāliskākajai reliģijai, tā tika sarakstīta pēc tam, kad Ārmstrongs apmeklēja baznīcu, kur tika kristīts kāda drauga bērns.

Muzikālā ziņā 21st Century Breakdown ir līdzīgs American Idiot ietvertajam pankroka stilam, taču daudzi kritiķi atzinīgi novērtēja Green Day tradicionālās skaņas izaugsmi pēdējo piecu gadu laikā kopš pēdējā izdotā ieraksta.

 Albuma izdošana un reklamēšana 
 Green Day paziņoja albuma nosaukumu un informāciju par to, ka albums sastāvēs no trim daļām: Heroes and Cons, Charlatans and Saints un Horseshoes and Handgrenades.   grupas mājaslapā tika ievietots albuma reklāmas rullītis.   tika nosaukts albuma starptautiskās izdošanas datums ().  2009. gada aprīļa sākumā Green Day televīzijā prezentēja dziesmu Know Your Enemy, viena dziesmas daļa tika izmantota kā 2009. gada NCAA vīriešu basketbola turnīra ievaddziesma.  Pirmoreiz albums pilnā garumā tika atskaņots akustiskajā versijā 2009. gada aprīlī vairākos Kalifornijas klubu šovos.   Katra koncerta apmeklētāji saņēma programmu ar visu dziesmu vārdiem. Albuma pirmais singls Know Your Enemy tika izdots   un videoklipa pasaules pirmizrāde notika  MTV UK mājaslapā. 

Starptautiskie albuma izdevēji Reprise Records albumu izdeva .  Speciālais vinila izdevums tika izdots tikai 3000 kopijās un tas satur trīs 10" ierakstus, katrs ir savai albuma daļai, oriģinālo CD izdevumu, 60 lappušu biezu mākslas bukletu un kodu ciparu lejupielādei.   Albuma vizuālo noformējumu veidoja darba grupa Krisa Bilheimera vadībā. Pāris, kas ir redzams uz albuma vāka, ir vienkārši draugi no kāda drauga ballītes Eskilstunā, Zviedrijā.  Līdzīgs vāciņa noformējums ir grupas Blur 2003. gada albumam Think Tank. 

Albums sasniedza Billboard 200 topa pirmo pozīciju pēc pārdotām 215 000 albuma kopijām pirmajā nedēļā, kas bija saīsināta par trim dienām.  Tāpat albums Billboard Top Rock Albums topā bija līderis trīs nedēļas.  Ieraksts debitēja 24 valstu pārdošanas topu augšgalā, tai skaitā tas sasniedza European Top 100 Albums topa pirmo pozīciju.  21st Century Breakdown tika izdota Parental Advisory versija tā skaidri izteikto vārdu un satura dēļ, Wal-Mart atteicās pārdot albumu ar Parental Advisory uzlīmi un vēlējās pierunāt Green Day, lai viņi izdod cenzēto albuma versiju. Grupas dalībnieki teica, ka viņu ierakstā nav nekā netīra, tā atsakoties cenzēt ierakstus, pamatojot, ka viņi ta nekad nav darījusi iepriekš. Tāpat viņi atzīmēja, ka šādi viņi liek justies sev kā 1953. vai kādā citā gadā.  25. maijā radiostacijās sāka skanēt grupas otrais singls 21 Guns.  2009. gada jūlijā Green Day uzsāka pasaules koncerttūri, Ziemeļamerikas posms turpinājās līdz septembrim un Eiropas posms ilga līdz novembrim. 19. oktobrī tika izdots trešais albuma singls East Jesus Nowhere.  

 Kritiķu vērtējums 
21st Century Breakdown saņēma lielākoties pozitīvus kritiķu vērtējumus. Mājaslapa Metacritic, apkopojot 30 dažādu kritiķu vērtējumus, 2009. gada jūlijā novērtēja šo albumu ar 70 % vērtējumu. Dens Silvers no The Observer sava apskatā novērtēja albumu ar četrām zvaigznēm no piecām iespējamajām un pielīdzināja to Brūsa Springstīna izpildītajai mūzikai un avangardiskajai Čaka Palahnika sacerētajai mūzikai. Deivids Friks no Rolling Stone aprakstīja albumu "maisījums — klasiskā roka ekstāzes, bezžēlastīga pankroka uzbrukuma un vilinošu popdziesmu samaisījumu; albums ir The Clash London Calling, The Who Quadrophenia un Hiskera Di Zen Arcade albumu salikums 18 dziesmās."

 Koncertturneja 
21st Century Breakdown albumam tika izveidota Green Day koncertgrupa, lai uzsāktu 21st Century Breakdown turneju. Koncergrupas dalībnieki bija Green Day sastāvs, kā arī Džeisons Vaits (bekvokāls, vadošā un ritma ģitāra), Džeisons Frīzs (taustiņinstrumenti, klavieres, bekvokāls) un Džefs Matika (ritma un akustiskā ģitāra, bekvokāls).

Par koncerttūres iesildītājmāksliniekiem tika izvēlēti grupas Jet, Franz Ferdinand, Billy Talent, AFI, Kaiser Chiefs, Rise Against un Paramore.

Koncertturneja tika uzsākta ar astoņu nedēļu ilgu tūri Ziemeļamerikā 2009. gada jūlijāGreen Day announce venues for North American summer tour un ilga līdz 2010. gada oktobra beigām, kad tika sniegts koncerts Beļģijā. Koncertturnejā tika iekļauta uzstāšanās Āzijā, Eiropā, Ziemeļamerikā, Okeānijā un Dienvidamerikā.  koncerts Venēcijā, Itālijā, slikto laikapstākļu dēļ tika atcelts.

Dziesmas Longview izpildīšanas laikā B. Dž. Ārmstrongs apšļakstīja skatītāju pirmās rindas ar ūdeni, meta skatītājiem t-kreklus un oriģināli apģērbtus cilvēkus aicināja uz skatuvi kopā izpildīt dziesmu.       

Ieraksti no dažādiem koncertiem ir iekļauti koncertalbumā Awesome as Fuck, kā arī papildus ir iekļauts Saitama Super Arena Japānā notikušais grupas koncertieraksts.

 Dziesmu saraksts 

 Papildu dziesmas 

 B-puses 
 Dziesma Garums A-puses dziesma Lights Out 2:16 Know Your Enemy Hearts Collide 2:39 Know Your Enemy Favorite Son 2:06 21 Guns

 Singli 
# VāksNosaukumsIzdošanas datums 1. 75px Know Your Enemy  2. 75px 21 Guns  3. 75px East Jesus Nowhere  4. 75px 21st Century Breakdown 

 Izdošanas vēsture 
 Valsts Datums Izdevējs Formāts Kataloga nr. Reprise Ciparu lejupielāde —  CD disks, LP 517153  CD 9362-49802-1  Warner Bros. 9362498021  Deluxe CD 9362497777  LP 9362497853

 Personāls 
Uzskaitījums no 21st Century Breakdown albuma bukleta.

Grupa
 Billijs Džo Ārmstrongs — vadošais vokāls, ģitāra, klavieres
 Tre Cool — bungas, perkusijas
 Maiks Dērnts — basģitāra, bekvokāls

Citi mūziķi
 Džeisons Frīzs — klavieres
 Toms Kits — stīgu instrumenti
 Patriks Varens — stīgu diriģents

Producēšana
 Bačs Vigs — producents
 Kriss Lords-Algs — miksēšana
 Kriss Dugans — skaņas inženieris
 Keits Ārmstrongs; Niks Kārpens; Veslijs Seidmans — inženiera asistenti
 Breds Kobiļžaks; Džo Makgrēts; Endrū Šūberts; Breds Taunshends — inženiera palīgi
 Teds Jensens — programmēšana
 Šarija Sučlife — producēšanas koordinatore
 Bills Šneiders — grupas koordinators, ģitāras tehnika
 Mikahs Čongs — ģitāras tehnika
 Kenijs Batlers; Maiks Fasano — bungu tehnika

Albuma noformējums
 Kriss Bilheimers — dizains, fotogrāfijas, šabloni
 Endrū Bleks; Mikahs Čongs; Deivids Kūpers — šabloni
 Marina Čaveza — aizmugures vāciņa fotogrāfija

 Albuma vērtējums 

 Publikācija Valsts Saraksts Gads Vieta Rolling Stone ASV Best Albums of 2009  2009 5 Kerrang! Lielbritānija Reader's Choice: Best 50 Albums of the 21st Century  2009 17 Rhapsody ASV The 25 Best Albums of 2009  2009 16

 Apbalvojumi 
 Albums 
 Ceremonija Balva Valsts Gads Rezultāts 52. Grammy balva Grammy balva par labāko roka albumu ASV 2009  Teen Choice Awards Muzikālās grupas albums  TMF Awards Labākais starptautiskais albums Beļģija  Kerrang! Awards Labākais albums Lielbritānija  MTV Video Music Awards Japan Gada albums Japāna 2010  NME Labākais albums Lielbritānija  Sliktākais albums 

 Dziesmas 
 Ceremonija Dziesma Balva Gads Rezultāts  52. Grammy balva  21 Guns Grammy balva par labāko rokdziesmu 2009  Grammy balva par labāko dueta vai vokālās grupas izpildījumu  MuchMusic Video Awards Know Your Enemy Labākais starptautiskais videoklips  2009 MTV Video Music Awards 21 Guns Labākais rokdziesmas videoklips  MTV Video Music balva par labāko režisora darbu  MTV Video Music balva par labāko kinematogrāfiju  MTV Video Music Awards Japan Know Your Enemy Labākais rokdziesmas videoklips 2010  MuchMusic Video Awards 21 Guns Labākais starptautiskais grupas videoklips  Teen Choice Awards Know Your Enemy Music Rock Track 

 Vieta topos 

 Albums 
 Tops (2009) Augstākāvieta Sertifikācijass albumu tops120px Zelts s albumu tops 220px Platīns s albumu tops 120px Platīns s albumu tops 120px 2x Platīns s albumu tops 1s albumu tops 120px Zelts s Top 100 albumu tops120px Platīnss albumu tops 320px Zelts s albumu tops 120px Platīnss albumu tops 120px Zelts s albumu tops 4s albumu tops 2s albumu tops 1s albumu tops 120px Zelts s albumu tops 4s albumu tops 120px Platīns s albumu tops 1s albumu tops 6s albumu tops 2s albumu tops 1s albumu tops 120px Zelts s albumu tops 120px Platīns s albumu tops 120px Platīns  Billboard 200 120px Zelts 

 Singli 
 Gads Nosaukums Augstākā vieta US Hot US Alt  US Main.         2009 Know Your Enemy 28 1 1 20 8 19 21 5 21 Guns 22 3 17 14 2 3 36 12 East Jesus Nowhere — 17 23 — — — — — 21st Century Breakdown — — — — — — — 71

 Atsauces 

 Ārējās saites 
 Grupas oficiālā mājaslapa 
 Albuma profils Green Day diskogrāfijas mājaslapā 

Kategorija:2009. gada albumi
Kategorija:Green Day albumi